ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
వాణిజ్యం మరియు పెట్టుబడి సంబంధాల బలోపేతంపై ఎస్ఈసీఓ స్టేట్సెక్రటరీ శ్రీమతి హెలెనా బడ్లిగర్ మరియు భారత వాణిజ్య మరియు పరిశ్రమల మంత్రి పీయూష్ గోయల్ మధ్య విజయవంతమైన సమావేశం
వాణిజ్యం మరియు పెట్టుబడి సంబంధాల బలోపేతంపై భారత వాణిజ్య మరియు పరిశ్రమల మంత్రి పీయూష్ గోయల్ మరియు డైరెక్టర్ ఆఫ్ ద స్టేట్ సెక్రటరీ ఫర్ ఎకానమిక్ అఫైర్స్  స్టేట్ సెక్రటరీ శ్రీమతి హెలెనా బడ్లిగర్ మధ్య న్యూఢిల్లీలో జరిగిన సమావేశం విజయవంతంగా జరిగింది. జైపూర్లో జీ20 వాణిజ్య మంత్రుల సమావేశం విజయవంతంగా ముగిసిన తర్వాత ఈ సమావేశం జరిగింది. ఇది బలమైన వాణిజ్యం మరియు పెట్టుబడి సంబంధాలను పెంపొందించడంలో భారతదేశం మరియు యూరోపియన్ ఫ్రీ ట్రేడ్ అసోసియేషన్  దేశాల నిబద్ధతను నొక్కి చెబుతుంది.
ఈ సమావేశంలో మంత్రి గోయల్ మరియు శ్రీమతి బుడ్లిగర్ భారత్ మరియు ఈఎఫ్టిఏ దేశాల మధ్య వాణిజ్య మరియు పెట్టుబడి సంబంధాల గురించి వివరణాత్మక చర్చలు జరిపారు. ఈ చర్చలు భారతదేశం మరియు ఈఎఫ్టిఏ మధ్య వాణిజ్య మరియు ఆర్థిక భాగస్వామ్య ఒప్పందం  కోసం కొనసాగుతున్న చర్చలలో సాధించిన పురోగతికి సంబంధించిన సమగ్ర సమీక్షను కలిగి ఉన్నాయి.
భారత్ మరియు ఈఎఫ్టిఏ దేశాల మధ్య అభివృద్ధి చెందుతున్న ఆర్థిక వ్యవహారాలను ప్రతిబింబించే పరస్పర సూత్రం ఆధారంగా పరస్పర ప్రయోజనకరమైన వాణిజ్య ఒప్పందాన్ని సాధించాలనే తమ భాగస్వామ్య దృష్టిని ఇరువురు నేతలు పునరుద్ఘాటించారు. ఇరు ప్రాంతాల పౌరుల ఆకాంక్షలకు అనుగుణంగా ఒక ఒప్పందాన్ని రూపొందించడానికి కీలక సమస్యలు మరియు ఆందోళనలను పరిష్కరించడం యొక్క ప్రాముఖ్యతను చర్చలు నొక్కిచెప్పాయి. టిఈపిఏ చర్చలలోని సహకార కృషి భాగస్వామ్య ప్రాముఖ్యతను మరియు ఈ చర్చల విజయాన్ని నిర్ధారించడానికి రెండు పార్టీల అంకితభావాన్ని నొక్కి చెబుతుంది.
రెండు ప్రాంతాల మధ్య చిరకాల స్నేహం మరియు సహకారాన్ని మరింత బలోపేతం చేస్తూ భారతదేశం-ఈఎఫ్టిఏ వాణిజ్య సంబంధాలలో సానుకూల ముందడుగును ఈ సమావేశం ఫలితాలు సూచిస్తున్నాయి. వాణిజ్యం మరియు పెట్టుబడి సంబంధాలను మరింతగా పెంచుకోవాలనే నిబద్ధత భారతదేశం మరియు ఈఎఫ్టిఏ దేశాల ఆర్థిక వృద్ధి మరియు శ్రేయస్సుకు మంచి సూచన.
ఈశాన్య ప్రాంత అభివృద్ధి మంత్రిత్వ శాఖ
హర్ ఘర్ తిరంగా ప్రచారం కోసం గువాహతి పర్యటనలో డిఒఎన్ఇఆర్ అధికారుల పర్యటన.
హర్ ఘర్ తిరంగా ప్రచారాన్ని ప్రోత్సహించేందుకు, ఈశాన్య ప్రాంత ప్రాజెక్టుల స్థితిగతులను ఈశాన్య కౌన్సిల్, ఎన్ఇడిఎఫ్ఐ అధికారులను కలిసి సమీక్షించేందుకు ఎండిఒఎన్ఇఆర్ సంయుక్త కార్యదర్శి, గణాంక సలహాదారు శ్రీ ఎస్ సురేష్కుమార్ గువాహతి/ షిల్లాంగ్లలో రెండు రోజుల పర్యటనలో ఉన్నారు. తన పర్యటనలో భాగంగా, హర్ ఘర్ తిరంగా ప్రచారాన్ని ప్రోత్సహించేందుకు ఒక బైక్ ర్యాలీని ప్రారంభించారు.
గువాహతిలో ని ఎన్ఇడిఎఫ్ఐ కేంద్ర కార్యాలయంలో ఈశాన్య ప్రాజెక్టులను సమీక్షించేందుకు, ఎన్ఇడిఎఫ్ఐ సిఎండి & కీలక అధికారులతో కలిసి శ్రీ సురేష్ సమావేశానికి అధ్యక్షత వహించారు.
ఎన్ఇడిఎఫ్ఐ హౌజ్లో ఎన్ఇడిఎఫ్ఐ క్రాఫ్ట్స్ కార్నివాల్ సహా పలు ప్రత్యేక కార్యక్రమాలను హరఘర్ తిరంగా ప్రచారాన్ని ప్రోత్సహించేందుకు చేపడుతున్నారు. ఈ కార్యక్రమాలు 15 ఆగస్టు 2022 వరకు కొనసాగనున్నాయి. శ్రీ మూర్తితో కలిసి శ్రీ సురేష్ కార్నివాల్ను సందర్శించారు. చేతివృత్తి కళాకారులు & వ్యాపారవేత్తల దేశీయంగా చేసిన ఉత్పత్తులను కార్నివాల్లో ప్రదర్శిస్తున్నారు. పౌరుల కోసం ఉచిత కోవిడ్-19 వాక్సినేషన్ శిబిరాన్ని కూడా నిర్వహిస్తున్నారు.
ప్రధాన మంత్రి కార్యాలయం
ప్రగతి ద్వారా ప్రధాన మంత్రి సంభాషణ
ప్రధాన మంత్రి శ్రీ నరేంద్ర మోదీ ఐసిటి ఆధారితమైన మల్టి- మోడల్ ప్లాట్ ఫార్మ్ ఫర్ ప్రొ- యాక్టివ్ గవర్నెన్స్ అండ్ టైమ్ లీ ఇంప్లిమెంటేషన్  మాధ్యమం ద్వారా ఈ రోజు జరిగిన 23వ ముఖాముఖి సంభాషణ సమావేశానికి అధ్యక్షత వహించారు.
మొదటి ఇరవై రెండు ‘ప్రగతి’ సమావేశాలలో మొత్తం 9.31 లక్షల కోట్ల రూపాయల పెట్టుబడితో కూడిన 200 ప్రాజెక్టులను సమీక్షించడమైంది. 17 రంగాలలో ప్రజా ఫిర్యాదుల యొక్క పరిష్కారాన్ని కూడా సమీక్షించారు. ఇవాళ జరిగిన ఇరవై మూడో సమావేశంలో, వినియోగదారులకు సంబంధించిన ఫిర్యాదుల స్వీకారం మరియు పరిష్కారంలో పురోగతిపై ప్రధాన మంత్రి సమీక్షను చేపట్టారు. వినియోగదారు ఫిర్యాదులను సత్వరంగా, సమర్థమైన రీతిలో పరిష్కరించేందుకు తీసుకొన్న చర్యలను గురించి అధికారులు ప్రధాన మంత్రి దృష్టికి తీసుకువచ్చారు. పెద్ద సంఖ్యలో ఫిర్యాదులు అందడంపై ప్రధాన మంత్రి ఆందోళన వ్యక్తం చేశారు. వినియోగదారులకు ప్రయోజనం చేకూరే విధంగా, పాలనపరమైన సర్దుబాట్లలో మెరుగుదల చోటు చేసుకోవలసిన అవసరం ఉందని ఆయన స్పష్టం చేశారు.
రైల్వేలు, రోడ్లు, విద్యుత్తు మరియు నవీకరణయోగ్య శక్తి రంగాలలో తొమ్మిది అవస్థాపన ప్రాజెక్టులలో పురోగతి ప్రధాన మంత్రి సమీక్షలో చోటు చేసుకొంది. ఈ ప్రాజెక్టులు ఉత్తరాఖండ్, ఒడిశా, పశ్చిమ బెంగాల్, కర్ణాటక, అసమ్, మహారాష్ట్ర, తెలంగాణ మరియు ఆంధ్ర ప్రదేశ్ లతో సహా పలు రాష్ట్రాలలో విస్తరించి ఉన్నాయి. ఈ ప్రాజెక్టులన్నింటి విలువ 30,000 కోట్ల రూపాయలకు పైనే. ‘ప్రధాన మంత్రి ఖనిజ క్షేత్ర కల్యాణ్ యోజన’  యొక్క అమలు తీరును ప్రధాన మంత్రి సమీక్షించారు. డిస్ట్రిక్ట్ మినరల్ ఫౌండేషన్స్  కు అందుతున్నటువంటి నిధులను వ్యూహాత్మక శ్రద్ధతో వినియోగించాలని, ఈ జిల్లాలు ప్రస్తుతం ఎదుర్కొంటున్న ప్రధానమైన అభివృద్ధి సంబంధ సమస్యలను లేదా లోటుపాట్లను నివారించాలని ఆయన ఈ సందర్భంగా సూచించారు. ఈ పనిని- దేశానికి స్వాతంత్ర్యం వచ్చి 75 సంవత్సరాలయ్యే 2022 కల్లా అత్యంత ఘనమైనటువంటి ఫలితాలు, ప్రత్యక్షంగా కనపడే ఫలితాలను సాధించే తరహాలో- చేయాలని ప్రధాన మంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 211.13 కోట్ల డోసులు  అందించారు
గత 24 గంటల్లో 31,60,292 డోసులు అందించారు
దేశవ్యాప్త క్రియాశీల కేసుల సంఖ్య 90,707
మొత్తం కేసుల్లో క్రియాశీల కేసులు 0.20%
ప్రస్తుత రికవరీ రేటు 98.61%
గత 24 గంటల్లో 13,528 మంది కోలుకున్నారు. దీంతో, కోలుకున్నవారి మొత్తం సంఖ్య 4,37,70,913కు పెరిగింది.
గత 24 గంటల్లో 10,256 కొత్త కేసులు నమోదయ్యాయి.
రోజువారీ పాజిటివిటీ రేటు 2.43%
వారపు పాజిటివిటీ రేటు 3.02%
గత 24 గంటల్లో చేసిన 4,22,322 కొవిడ్ పరీక్షలతో కలిపి ఇప్పటివరకు 88.43 కోట్ల పరీక్షలు చేశారు.
చట్ట, న్యాయ మంత్రిత్వ శాఖ
పత్రిక సమాచారం
12.07.2023 నాడు జారీ చేసిన ప్రకటన ప్రకారం, తెలంగాణ హైకోర్టు ప్రధాన న్యాయమూర్తి జస్టిస్ ఉజ్జల్ భూయాన్, కేరళ హైకోర్టు ప్రధాన న్యాయమూర్తి సరస వెంకటనారాయణ భట్టిని భారత సుప్రీంకోర్టు న్యాయమూర్తులుగా గౌరవనీయ రాష్ట్రపతి శ్రీమతి ద్రౌపది ముర్ము నియమించారు. భారత రాజ్యాంగంలోని ఆర్టికల్ 124లోని 2వ క్లాజ్ ద్వారా సంక్రమించిన అధికారాలను ఉపయోగించి ఈ నియామకాలు చేశారు. ఈ న్యాయమూర్తులు తమ కార్యాలయాల్లో బాధ్యతలు స్వీకరించిన తేదీ నుంచి నియామకం అమలులోకి వస్తుంది.
బొగ్గు మంత్రిత్వ శాఖ
బొగ్గు శక్తిని చాటే ప్రయత్నం:
ఆత్మ నిర్భర్ భారత్ కు కొత్త ఆశలు
వాణిజ్యపరంగా బొగ్గు తవ్వకాలకు జూన్ 18న వేలం
వాణిజ్యపరంగా బొగ్గు తవ్వకాలకు వీలు కల్పిస్తూ భారత ప్రభుత్వం బొగ్గు గనులను వేలం వేయాలని నిర్ణయించింది. " బొగ్గు శక్తిని చాటే ప్రయత్నం: ఆత్మ నిర్భర్ భారత్ కు కొత్త ఆశలు " అనే ఆలోచన ప్రాతిపదికన 2020 జూన్ 18న వేలం జరుగుతుంది. న్యూ ఢిల్లీలో వర్చువల్ విధానంలో జరిగే ఈ కార్యక్రమానికి గౌరవ ప్రధాని శ్రీ నరేంద్రమోదీ ముఖ్య అతిథిగా హాజరవుతారు.
దేశంలో మొట్టమొదటిసారిగా వాణిజ్యపరమైన తవ్వకాలకు వీలు కల్పిస్తూ బొగ్గు గనులను జూన్ 18న వేలం ప్రారంభిస్తున్నాం. ఈ కార్యక్రమానికి శ్రీ నరేంద్ర మోదీ ముఖ్య అతిథిగా హాజరవుతారు. బొగ్గు రంగంలో ఆత్మ నిర్భర్ భారత్ ను సాకారం చేయాలనుకోవటం ఆయన దార్శనికతకు, మార్గదర్శకానికి నిదర్శనం. దీన్ని సాధించటానికి మేం సిద్ధంగా ఉన్నామని గర్వంగా చెబుతున్నాం" అని కేంద్ర బొగ్గు, గనుల శాఖామంత్రి శ్రీ ప్రహ్లాద్ జోషి ఈరోజు ట్వీట్ చేశారు.
ఆంక్షలను ఛేదించుకొని భారతీయ బొగ్గు రంగం స్వేచ్ఛ పొందటం, సరికొత్త ఎదుగుదల దిశలో అడుగేయటం ఒక చరిత్రాత్ర్మక ఘట్టం.
దార్శనికుడు, స్థిరమైన నిర్ణయాలు తీసుకోవటంలో దిట్ట అయిన ప్రధాని శ్రీ నరేంద్రమోదీ ఇటీవలే ఆత్మనిర్భర్ భారత్ ను నినాదంగా తీసుకున్న తరుణంలో బొగ్గు, గనుల త్రవ్వకం రంగం కూడా సంసిద్ధమై ఈ రంగంలో స్వావలంబన దిశలో సంస్కరణలకు పూనుకుంది.
గతంలో ఉన్న ఆంక్షలకు భిన్నంగా వాణిజ్యపరమైన బొగ్గు తవ్వకాలకు వీలుకల్పించటమన్నది చరిత్రాత్మకం. వాడకం, ధర వంటి విషయాల్లో గతంలో ఉన్న ఆంక్షలేవీ ఇప్పుడు ఉండవు. కొత్త కంపెనీలు సైతం వేలం లో పాల్గొనటానికి వీలుగా వేలం నిబంధనలు సరళతరం అయ్యాయి. ముందుగా చెల్లించాల్సిన మొత్తం, ఆ మొత్తాన్ని రాయల్టీలో సర్దుబాటు చేయటం, వాడకంలోకి తీసుకురావటానికి విధించే నిబంధనల సడలింపు, పారదర్శకమైన వేలం విధానం పాటించబోతున్నారు. నూరు శాతం విదేశీ ప్రత్యక్ష పెట్టుబడులకు ఆటోమేటిక్ రూట్ ద్వారా అవకాశం కల్పించటం, ఆర్థిక నియమ నిబంధనలు అర్థవంతంగా ఉండటం, జాతీయ బొగ్గు సూచీ ఆధారంగా ఆదాయ పంపిణీ నమూనా రూపకల్పన దీని ప్రత్యేకతలుగా ఉంటాయి. గతంలో అమలు చేసిన విధానాలకు భిన్నంగా ఇప్పుడు వేగంగా బొగ్గు తవ్వకం జరిపినవారికి ప్రత్యేక ప్రోత్సాహకాలుంటాయి.
అదనపు బొగ్గు ఉత్పత్తికి ఈ వేలం దోహదం చేస్తుంది. దేశానికి ఇంధనపు భద్రత ఏర్పడటానికి బలమైన పునాదులు పడతాయి. పెద్ద ఎత్తున ఉపాధి అవకాశాలు పెరగటంతోబాటు ఈ రంగంలో పెట్టుబడులకు కూడా ఆస్కారం ఏర్పడుతుంది. ఈ చర్యల వలన 23-24 ఆర్థిక సంవత్సరంలో కోల్ ఇండియా ఉత్పత్తి సామర్థ్యం వంద కోట్ల టన్నులకు చేరే అవకాశముంది. దేశంలొ థర్మల్ విద్యుదుత్పత్తి అవసరాలకు కూడా పూర్తి స్థాయిలో బొగ్గు సమకూరుతుంది.
రక్షణ మంత్రిత్వ శాఖ
అహ్మదాబాద్లోని పీఎం కేర్ కొవిడ్ ఆసుపత్రికి  డబ్ల్యూఎన్సీ నుంచి అదనపు నౌకాదళ సిబ్బంది కేటాయింపు
కొవిడ్పై పోరాటాన్ని ఉద్ధృతం చేసేందుకు నైపుణ్యమున్న మానవ వనరుల రూపంలో సామర్థ్యాన్ని పెంచే చర్యల్లో భాగంగా, పశ్చిమ నౌకాదళ స్థావరం నుంచి 41 మందిని ఈ నెల 6న అహ్మదాబాద్లోని పీఎం కేర్ కొవిడ్ ఆసుపత్రికి  కేటాయించారు. వైద్యాధికారులు, నర్సింగ్ అధికారులు, పారామెడికల్, సహాయ సిబ్బంది ఈ బృందంలో ఉన్నారు. గత నెల 29న కేటాయించిన 57 మంది సిబ్బందికి వీరు అదనం. వీరు రెండు నెలలపాటు అక్కడే ఉండి, కొవిడ్ రోగుల నిర్వహణలో సాయం చేస్తారు.
ప్రధాన మంత్రి కార్యాలయం
అజ్ మేర్ శరీఫ్ దర్ గాహ్ కు ఒక చాదర్ ను ప్రదానం చేసిన ప్రధాన మంత్రి
ఖ్వాజా మొయినుద్దీన్ చిశ్తీ 809వ ఉర్స్ సందర్భం లో అజ్ మేర్ శరీఫ్ దర్ గాహ్ లో సమర్పించడం కోసం ఉద్దేశించిన ఒక చాదర్ ను ప్రధాన మంత్రి శ్రీ నరేంద్ర మోదీ ప్రదానం చేశారు.
‘‘ఖ్వాజా మొయినుద్దీన్ చిశ్తీ 809వ ఉర్స్ సందర్భం లో అజ్ మేర్ శరీఫ్ దర్ గాహ్ లో సమర్పించడం కోసం ఉద్దేశించిన ఒక చాదర్ ను ప్రదానం చేయడమైంది’’ అని ప్రధాన మంత్రి తెలిపారు.
మానవ వనరుల అభివృద్ధి మంత్రిత్వ శాఖ
రాష్ట్రాలు, కేంద్రపాలిత ప్రాంతాల పనితీరు గ్రేడింగ్ ఇండెక్స్  2019-20 విడుదలకు కేంద్ర విద్యాశాఖ మంత్రి ఆమోదం
కేంద్ర విద్యాశాఖ మంత్రి శ్రీ రమేష్ పోఖ్రియాల్ ‘నిశాంక్’ 2019-20 రాష్ట్రాలు, కేంద్రపాలిత ప్రాంతాలకు పనితీరు గ్రేడింగ్ ఇండెక్స్  2019-20 విడుదలకు ఆమోదం తెలిపారు. పాఠశాల విద్యారంగంలో పరివర్తనను తెచ్చేందుకు ప్రభుత్వం 70 పారామితులతో పనితీరు గ్రేడింగ్ సూచికను ప్రవేశపెట్టింది.
రాష్ట్రాలు మరియు కేంద్రపాలిత ప్రాంతాల కోసం 2017-18 సంవత్సరం ఆధారంగా పిజిఐ మొదటిసారి 2019-18లో ప్రచురించారు. పిజిఐ: 2019-20 సంవత్సరానికి రాష్ట్రాలు / యుటిలు ఈ సిరీస్లో మూడవ ప్రచురణ. పిజిఐ కసరత్తు రాష్ట్రాలు, యుటిలను బహుముఖ జోక్యాలను చేపట్టే దిశగా ప్రేరేపిస్తుంది, అది సరైన విద్య ఫలితాలను అందిస్తుంది. పిజిఐ రాష్ట్రాలు/యుటి లకు అంతరాలను గుర్తించడానికి సహాయపడుతుంది. తదనుగుణంగా పాఠశాల విద్యా విధానం ప్రతి స్థాయిలో పటిష్టంగా ఉండేలా జోక్యం చేసుకోవడానికి ప్రాంతాలకు ప్రాధాన్యత ఇస్తుంది.
పంజాబ్, చండీగఢ్, తమిళనాడు, అండమాన్, నికోబార్ దీవులు, కేరళ 2019-20 సంవత్సరానికి అత్యధిక గ్రేడ్  ను సాధించాయి.
అంతకుముందు సంవత్సరాలతో పోల్చితే చాలా రాష్ట్రాలు / యుటిలు పిజిఐ 2019-20లో తమ గ్రేడ్ను మెరుగుపర్చాయి. అండమాన్- నికోబార్ దీవులు, అరుణాచల్ ప్రదేశ్, మణిపూర్, పుదుచ్చేరి, పంజాబ్, తమిళనాడు మొత్తం పిజిఐ స్కోర్ 10% పెరిగింది. అంటే 100 అంతకన్నా ఎక్కువ పాయింట్లు సాధించాయి.
అండమాన్-నికోబార్ దీవులు, లక్షద్వీప్ మరియు పంజాబ్ 10%  లేదా అంతకంటే ఎక్కువ మెరుగుదల చూపించాయి.
పదమూడు రాష్ట్రాలు మరియు యుటిలు పిజిఐ పరిథి వరకు చుస్తే 10%  లేదా అంతకంటే ఎక్కువ మెరుగుదల చూపించాయి. అండమాన్-నికోబార్ దీవులు మరియు ఒడిశా 20% లేదా అంతకంటే ఎక్కువ అభివృద్ధిని చూపించాయి.
పిజిఐ పరిథిలో ఈక్విటీలో అరుణాచల్ ప్రదేశ్, మణిపూర్, ఒడిశా 10% కంటే ఎక్కువ మెరుగుదల చూపించాయి
పాలన ప్రక్రియలో పంతొమ్మిది రాష్ట్రాలు, యుటిలు 10%  లేదా అంతకంటే ఎక్కువ మెరుగుదల చూపించాయి: అండమాన్ & నికోబార్ దీవులు, ఆంధ్రప్రదేశ్, అరుణాచల్ ప్రదేశ్, మణిపూర్, పంజాబ్, రాజస్థాన్ మరియు పశ్చిమ బెంగాల్ కనీసం 20%  మెరుగుదల చూపించాయి.
ఇంకా వివరాల కోసం ఈ లింక్ లో పొందవచ్చు.
https://www.education.gov.in/hi/statistics-new?shs_term_node_tid_depth=391
ఆరోగ్య, కుటుంబ సంక్షేమ మంత్రిత్వ శాఖ
రెడ్ క్రాస్ కార్యాలయంలో తలసీమియా పరీక్షా కేంద్రం ప్రారంభించిన డాక్టర్ హర్షవర్ధన్
భారత రెడ్ క్రాస్ సొసైటీ కేంద్ర కార్యాలయంలో తలసీమియా పరీక్షలు, కౌన్సిలింగ్ కేంద్రాన్ని కేంద్ర ఆరోగ్య, కుటుంబ సంక్షేమ శాఖామంత్రి దాక్టర్ హర్షవర్ధన్ ఈ రోజు ప్రారంభించారు. ఈ కేంద్రం ప్రారంభించటం పట్ల మంత్రి హర్షం వ్యక్తం చేస్తూ ఇండియన్ రెడ్ క్రాస్ సేవలను అభినందించారు. ఇలాంటి చొరవ తీసుకోవటం ద్వారా సామాన్య ప్రజలకు ఈ వ్యాధి నివారణ పట్ల అవగాహన కల్పించటం సాధ్యమవుతుందన్నారు.
ప్రపంచవ్యాప్తంగా 27 లక్షల మంది తలసీమియా బాధితులున్నారని మంత్రి గుర్తు చేశారు. ప్రపంచంలో భారతీయ బాలలే అత్యధికంగా తలసీమియాతో బాధపడుతున్న విషయం కూడా ఆయన ప్రస్తావించారు. ప్రస్తుతం దేశంలో లక్ష నుంచి లక్షన్నర మంది ఈ వ్యాధితో ఉండగా ఏటా 10,000 -15,000 మంది తలసీమియాతోనే పుడుతున్నారన్నారు. ఎముక మూలుగ మార్పిడి మాత్రమే దానికి అందుబాటులో ఉన్న చికిత్స అని డాక్టర్ హర్ష వర్ధన్ గుర్తు చేశారు. అయితే, అది చాలా కష్టమైన వ్యవహారమని, బాధితుల తల్లిదండ్రులందరికీ అందుబాటులో ఉండే వ్యవహారం కాదని కూడా అన్నారు. అందుకే అదే పనిగా రక్తమార్పిడి చేస్తూ ఉండాల్సిన అవసరం ఉందని, ఆ తరువాత అదనపు ఐరన్ ను తొలగించాల్సి ఉంటుందని అన్నారు.
ఐ ఆర్ సి ఎస్ తీసుకుంటున్న తాజా చర్యల వలన తలసీమియా బాధితులకు మెరుగైన చికిత్స అందుబాటులోకి వచ్చిందని, ఈ సువర్ణావకాశం వల్ల పిల్లలజీవితం మెరుగవుతోందని చెప్పారు. పరీక్షలు, కౌన్సిలింగ్, ప్రసవానికి ముందే జరిపే వ్యాధి నిర్థారణ పరీక్షల వలన పిల్లలు హీమోగ్లోబినీపతీ తో పుట్టకుండా నివారించే అవకాశం కలుగుతోంందన్నారు. అదే సమయంలో జన్యుపరమైన లోపాలతో పుట్టి పెద్ద పెద్ద ఆరోగ్య సమస్యలకు దారితీసే పరిస్థితిని ఇది నివారిస్తుందని చెప్పారు. ఇలాంటి పురోగామి చర్యలతో 2022 నాటికి మనం ప్రధాన మంత్రి ఆశిస్తున్న లక్ష్యాన్ని సాధించగలుగుతామని మంత్రి ఆశాభావం వ్యక్తం చేశారు.
తలసీమియా, సికిల్ సెల్ వ్యాధి లాంటి హీమోగ్లోబినోపతీలు ఎర్ర రక్త కణాల ద్వారా అనువంశికమ్గా వచ్చే సమస్యలే గనుక వాటిని నివారించటానికి వీలుందన్నారు. ఇవి దీర్ఘ కాల వ్యాధులని, జీవితాన్ని నిర్వీర్యం చేస్తాయని, కొన్ని సందర్భాలలో ప్రాణాలకే ముప్పుగా మారే ప్రమాదముందని అన్నారు. వీతి వలన కుటుంబాలలో మానసిక ఉద్వేగపరమైన సమస్యలతోబాటు ఆర్థిక భారం ఏర్పడే సమస్యలు కూడా తలెత్తుతాయన్నారు. భారత్ లో తలసీమియా మేజర్, దాని తీవ్ర రూపమైన తలసీమియా ఇంటర్మీడియా ప్రధాన సమస్యలుగా ఉన్నాయన్నారు. జీవితకాలంపాటు రక్తమార్పిడి చేస్తూ ఉండటం ద్వారా వీటి తీవ్రత తగ్గిస్తూ ఉండవచ్చునని తల్లిదండ్రుల జన్యువుల నుంచే ఈ వ్యాధి సంక్రమిస్తుందని అన్నారు.
ఐ ఆర్ సి ఎస్ సెక్రెటరీ జనరల్ శ్రీ ఆర్ కె జైన్, ఐ ఆర్ సి ఎస్, తలసీమిక్స్ ఇండియా, ఆరోగ్య మంత్రిత్వశాఖ ప్రతినిధులుకూడా ఈ ప్రారంభ కార్యక్రమంలో పాల్గొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఐఐటీ మద్రాస్ ఆగస్టు 6న నిర్వహించనున్న ‘డిజిటల్ ఇండియా ఆర్ఐఎస్సి-వి’ సింపోజియమ్కు హాజరుకానున్న ఎంఓఎస్ రాజీవ్ చంద్రశేఖర్
ఐఐటీ మద్రాస్ మరియు ఐఐటీ-ఎం ప్రవర్తక్ టెక్నాలజీస్ ఫౌండేషన్ ఆదివారం చెన్నైలో నిర్వహిస్తున్న ‘డిజిటల్ ఇండియా ఆర్ఐఎస్సి-వి’ సింపోజియంలో కేంద్ర పారిశ్రామిక వ్యవస్థాపకత, నైపుణ్యాభివృద్ధి, ఎలక్ట్రానిక్స్ మరియు ఐటీ శాఖ సహాయ మంత్రి రాజీవ్ చంద్రశేఖర్ పాల్గొననున్నారు.
'ఆర్ఐఎస్సి-వి మార్గం ద్వారా భారతదేశంలో ఎలక్ట్రానిక్స్ భవిష్యత్తు'ను ప్రదర్శించే ఈవెంట్కు విద్యార్థులు, పరిశ్రమ నిపుణులు, పరిశోధకులు మరియు భారతదేశంలో పెరుగుతున్న ఆర్ఐఎస్సి-వి పర్యావరణ వ్యవస్థ గురించి అంతర్దృష్టులను పొందడానికి ఆసక్తి ఉన్న వారందరూ హాజరవుతారు.
శ్రీ రాజీవ్ చంద్రశేఖర్ మరియు ఐఐటి మద్రాస్ డైరెక్టర్ ప్రొఫెసర్ వి కామకోటి ఇతర ప్రముఖులతో కలిసి ఈ కార్యక్రమంలో ప్రసంగిస్తారు.
ఈ సింపోజియంలో విద్యావేత్తలు మరియు పరిశ్రమ నిపుణుల ద్వారా తెలివైన సాంకేతికత విజ్ఞాన చర్చలు, స్వదేశీ ఆర్ఐఎస్సి-వి ప్రాసెసర్లను ప్రదర్శించే ఇంటరాక్టివ్ స్టాల్స్, ఆకర్షణీయమైన హ్యాకథాన్ మరియు ప్రత్యేక పెట్టుబడిదారుల సెషన్ ఉంటాయి.
ఆర్ఐఎస్సి-వి గురించి
'ఆర్ఐఎస్సి' అంటే 'రిడ్యూస్డ్ ఇన్స్ట్రక్షన్ సెట్ కంప్యూటర్' మరియు '' వి అంటే ఐదవ తరం. ఆర్ఐఎస్సి-వి ప్రాజెక్ట్ 2010లో ప్రారంభమైంది. ఆర్ఐఎస్సి-వి అనేది ఓపెన్ స్టాండర్డ్ సహకారం ద్వారా ప్రాసెసర్ ఆవిష్కరణ యొక్క కొత్త శకాన్ని ప్రారంభిస్తుంది. అలాగే ఆర్కిటెక్చర్పై కొత్త స్థాయి ఉచిత, విస్తరించదగిన సాఫ్ట్వేర్ మరియు హార్డ్వేర్ స్వతంత్రతను అందించడం లక్ష్యంగా పెట్టుకుంది, ఇది రాబోయే 50 ఏళ్ల కంప్యూటింగ్ డిజైన్ మరియు ఆవిష్కరణ సాంకేతికత కు మార్గం సుగమం చేస్తుంది. ప్రొఫెసర్ కామకోటి ఆర్ఐఎస్సి-వి ఐ ఎస్ ఎ ఆధారంగా భారతదేశం యొక్క మొట్టమొదటి స్వదేశీ-పరిజ్ఞానం తో రూపొందించిన మైక్రోప్రాసెసర్ 'శక్తి'ని అభివృద్ధి చేశారు.
ఆర్ఐఎస్సి-వి ఫౌండేషన్ 2015లో స్థాపించబడింది, ఐఐటీ మద్రాస్ వ్యవస్థాపక సభ్యులలో ఒకటిగా ఉంది. డీఐఆర్-వి  మైక్రోప్రాసెసర్ ప్రోగ్రామ్ను భారత్ 2022లో ప్రారంభించింది.డిసెంబర్ 2023 నాటికి భవిష్యత్తులో భారతదేశంలో ప్రపంచానికి పరిశ్రమ-గ్రేడ్ సిలికాన్ మరియూ డిజైన్ మైక్రోప్రాసెసర్ల ఉత్పత్తిని ప్రారంభించటం విజయాలను సాధించడం అనే ఉత్తమ లక్ష్యం తో పనిచేస్తోంది.
ఆర్ఐఎస్సి-వి ఐ ఎస్ ఎ ఆధారిత డిజైన్లను అనేక కంపెనీలు మరియు స్టార్ట్-అప్లు ఉపయోగిస్తున్నాయి. ఇది సార్వత్రిక మరియు ఉచిత సాంకేతిక . ఆర్ఐఎస్సి-వి ఐ ఎస్ ఎ యొక్క బోధనాశాస్త్రం విద్యావేత్తల కోసం అనేక ఉత్తేజకరమైన పరిశోధనలు మరియు అనువర్తనాలతో పరిశ్రమ సంబంధిత పాఠ్యాంశాలను ఆవిష్కరిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
ప్రజారోగ్యంపై భారత-అమెరికా చర్చలు
ప్రమాణ స్వీకారం సందర్భంగా అమెరికా ఆరోగ్యమంత్రి జేవియర్ బెసెరాను అభినందించిన డాక్టర్ హర్షవర్థన్
కోవిడ్-19పై కలిసికట్టుగా పోరాడాలని ప్రతిజ్ఞ, ప్రస్తుత మహమ్మారి నుంచి ప్రపంచాన్ని బయటపడేయాలని సంకల్పం
“ప్రజారోగ్యంపై ఉభయ దేశాలు అభివృద్ధి చేసుకున్న బలీయమైన సహకార బంధం కోవిడ్-19 మహమ్మారి వంటి అసాధారణ పరిస్థితుల్లో కూడా సహకారానికి, మద్దతుకు విస్తరించుకోవాలి”.
భారత ఆరోగ్య, కుటుంబ సంక్షేమ శాఖ మంత్రి డాక్టర్ హర్షవర్థన్ డిజిటల్ విధానంలో అమెరికా ఆరోగ్య, మానవ సర్వీసుల శాఖ మంత్రి జేవియర్ బెసెరాతో సంప్రదింపులు జరిపారు.
ఆరోగ్య, మానవ సర్వీసుల శాఖ మంత్రిగా పదవీ బాధ్యతలు చేపట్టిన జేవియర్ ను ఆయన అభినందించారు. ద్వైపాక్షిక సహకారం, కోవిడ్-19 మహమ్మారి కారణంగా ఏర్పడిన అసాధారణమైన సవాలును ఎదుర్కొనడంలో సన్నిహితంగా సహకరించుకునేందుకు వీలుగా సంప్రదింపులు ప్రారంభించాలని నిర్ణయించడం పట్ల కృతజ్ఞతలు తెలియచేశారు.
“ప్రజారోగ్య రంగంలో పటిష్ఠమైన సహకారాన్ని ఉభయ దేశాలు నిర్మించుకున్నాయి. ప్రస్తుతం కోవిడ్-19 మహమ్మారి కారణంగా ఎదురైన అసాధారణ పరిస్థితులను ఎదుర్కొనడానికి దాన్ని విస్తరించుకోనున్నాం” అని బెసెరా ప్రతిపాదనలకు స్పందిస్తూ డాక్టర్ హర్షవర్ధన్ అన్నారు.
“ఉభయుల మధ్య సంఘీభావంపై పరస్పర ప్రకటనలు వెలువడడం హర్షదాయకం. ప్రస్తుత మహమ్మారి కాలంలో దాన్ని సత్వరం ఆచరణీయం చేయడానికి అది ఉపయోగపడుతుంది. ఔషధ సరఫరా విషయంలో అమెరికా అందించిన మద్దతును మేం అభినందిస్తూ ధన్యవాదాలు తెలియచేస్తున్నాం” అన్నారు.
కోవిడ్-19ని అదుపు చేయడానికి ప్రభుత్వం తీసుకుంటున్న చర్యలను హర్షవర్థన్ వివరిస్తూ ప్రముఖ ఆరోగ్య నిపుణులతో కూడిన నేషనల్ టాస్క్ ఫోర్స్ పర్యవేక్షణలో క్రియాశీలమైన, ముందస్తు, క్రమబద్ధమైన వైఖరి అవలంబిస్తున్నామన్నారు. “మేం టెస్టింగ్ మౌలిక వసతుల విస్తరణపై నిరంతరం దృష్టి పెడుతున్నాం. 2020 జనవరిలో ఒకే ఒక్క లాబ్ ఉండగా ఇప్పుడు వాటి సంఖ్య 2500కి చేరింది. ఐసొలేషన్ పడకల సంఖ్య 151 రెట్లు, ఐసియు పడకల సంఖ్య 35 రెట్లు పెంచాం. మెడికల్ ఆక్సిజెన్ నిలకడగా సరఫరా అయ్యేలా చూసేందుకు గుర్తించిన ఆస్పత్రులన్నింటిలోనూ ఆక్సిజెన్ ప్లాంట్లు ఏర్పాటు చేస్తున్నాం. పెరిగిన డిమాండును తట్టుకునేందుకు ఆక్సిజెన్ ఉత్పత్తిని పెంచాం. భారతదేశంలో వ్యాక్సినేషన్ కు మద్దతు ఇవ్వడానికి కోవిన్ 2.0 పేరిట ఒక ప్రత్యేక డిజిటల్ ప్లాట్ ఫారం ఏర్పాటు చేశాం” అన్నారు.
కోవిడ్-19పై ఉమ్మడి పోరుకు, మహమ్మారి నుంచి ప్రపంచం యావత్తు బయటపడేలా చేసేందుకు “ప్రపంచవ్యాప్తంగా ఆరోగ్య సంరక్షణ, అనుబంధ వ్యవస్థలన్నీ తీవ్ర ఒత్తిడి ఎదుర్కొంటున్న ఈ మహమ్మారి కాలంలో స్థానిక, ప్రాంతీయ, జాతీయ, అంతర్జాతీయ సహకారంతో మన ఉభయ దేశాలు భాగస్వామ్యాన్ని మరింత విస్తరించాలి” అని డాక్టర్ హర్షవర్థన్ అన్నారు.
కోవిడ్-19 కారణంగా తమ దేశం ఎదుర్కొన్న సంక్షోభాన్ని బెసెరా గుర్తు చేసుకుంటూ తాజా విస్తరణ కారణంగా బాధ పడుతున్న భారతీయులపై సానుభూతిని ప్రకటించారు. కోవిడ్-19పై కలసికట్టుగా పోరాటానికి సహకారం అందించేందుకు అధ్యక్షుడు బైడెన్ చెక్కుచెదరని కట్టుబాటు ప్రకటించారని ఆయన హామీ ఇచ్చారు.
భారత ప్రభుత్వ జాయింట్ సెక్రటరీ  శ్రీ లవ్ అగర్వాల్; అమెరికాకు చెందిన సెంటర్స్ ఫర్ డిసీజ్ కంట్రోల్ అండ్ ప్రివెన్షన్ డైరెక్టర్, ఏజెన్సీ ఫర్ టాక్సిక్ సబ్ స్టెన్సెస్ అండ్ డిసీజ్ రిజిస్ర్టీ అడ్మినిస్ర్టేటర్ డాక్టర్ రోషెల్ పౌలా వాలెన్ స్కీ ఈ సమావేశంలో పాల్గొన్నారు. గ్లోబల్ హెల్త్ కౌన్సిల్ ఎగ్జిక్యూటివ్ డైరెక్టర్; జో బైడెన్ కు కోవిడ్-19 అడ్వైజరీ బోర్డు సభ్యుడు డాక్టర్ లాయస్ పేస్, అమెరికా ఆరోగ్య కార్యదర్శికి కౌన్సెటర్ శ్రీమతి సరా డెస్పరెస్; భారతదేశం తరఫున అమెరికా హెల్త్ అటాచీ డాక్టర్ ప్రీతా రాజారామన్ కూడా సమావేశంలో పాల్గొన్న వారిలో ఉన్నారు.
ఆర్థిక మంత్రిత్వ శాఖ
భారతదేశం లో పెట్టుబడి సంబంధిత మౌలిక సదుపాయాల కల్పన కు ఒక యంత్రాంగం స్థాపన అనే అంశం లో భారతదేశాని కి మరియు సౌదీ అరేబియా కు మధ్య ఎంఒయు పై సంతకాల కు ఆమోదం తెలిపిన మంత్రివర్గం
భారతదేశం లో పెట్టుబడి సంబంధిత మౌలిక సదుపాయాల కల్పన కు ఒక యంత్రాంగాన్ని నెలకొల్పే అంశం లో మధ్య ఓ అవగాహనపూర్వక ఒప్పంద పత్రం పై భారతదేశం, సౌదీ అరేబియా లు చేసిన సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఎంఒయు కుదరడం తో దేశం లో మౌలిక సదుపాయాల రంగం లోకి తరలిరాగల పెట్టుబడి ని ఆకర్షించడం కోసం సౌదీ అరేబియా కు చెందిన సంస్థ లతో కలసి పని చేయడం లో ఒక అడుగు ముందుకు వేసినట్లు అవుతుంది. ఇది దేశం లో మౌలిక సదుపాయాల అభివృద్ధి కి ఊతాన్ని ఇవ్వడం తో పాటు మరిన్ని ఉద్యోగాల కల్పన కు, అనుబంధ పరిశ్రమల/అనుబంధ రంగాల వృద్ధి కి దారి తీస్తుంది. ఇది జిడిపి లో వృద్ధి కి మరియు మొత్తం మీద ఆర్థిక సమృద్ధి కి కూడా బాట ను పరుస్తుంది.
(
మంత్రిమండలి
నవీకరణయోగ్య శక్తి సంబంధిత సహకారం అంశం లో భారతదేశాని కి, ఫ్రాన్స్ కు మధ్య అవగాహన పూర్వక ఒప్పందానికి ఆమోదం తెలిపిన మంత్రిమండలి
నవీకరణయోగ్య శక్తి సంబంధిత సహకారం లో భారతదేశానికి, ఫ్రాన్స్ గణతంత్రానికి మధ్య ఓ అవగాహనపూర్వక ఒప్పంద పత్రం  పై సంతకాలు చేయడాన్ని గురించి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకు రావడమైంది. ఈ ఎమ్ఒయు పై కిందటి నెల లో సంతకాలయ్యాయి.
నూతన మరియు నవీకరణయోగ్య శక్తి రంగం లో పరస్పర ప్రయోజనం, సమానత్వం, ఆదాన ప్రదానం ల ప్రాతిపదిక న ద్వైపాక్షిక సహకారాన్ని ప్రోత్సహించుకోవడానికి ఒక ప్రాతిపదిక ను ఏర్పరచాలనేది ఈ ఎమ్ఒయు ధ్యేయం గా ఉంది. సౌర శక్తి, పవన శక్తి, హైడ్రోజన్, బయోమాస్ ఎనర్జిల కు సంబంధించిన సాంకేతికత లు ఈ అవగాహనపూర్వక ఒప్పంద పత్రం పరిధి లోకి వస్తాయి.
ఈ ఎమ్ఒయు లో: -
• విజ్ఞానశాస్త్ర సంబంధిత సిబ్బంది కి, సాంకేతిక సిబ్బంది కి శిక్షణనివ్వడం; వారిని రెండు దేశాలూ పరస్పరం ఆదాన ప్రదానం చేసుకోవడం;
• విజ్ఞానశాస్త్ర పరమైన, సాంకేతిక విజ్ఞానశాస్త్ర పరమైన సమాచారాన్ని, డేటా ను రెండు దేశాలూ పరస్పరం వెల్లడి చేసుకోవడం;
• వర్క్ షాపులను, చర్చ సభల ను నిర్వహించడం; ఉపకరణాలను, సాంకేతిక సమాచారాన్ని బదలాయించడం;
• సంయుక్తం గా పరిశోధనల ను, సాంకేతిక విజ్ఞానం సంబంధిత ప్రాజెక్టుల ను అభివృద్ధి పరచడం.. అనేవి భాగాలు గా ఉంటాయి.
ఈ అవగాహనపూర్వక ఒప్పంద పత్రం నవీకరణ యోగ్య శక్తి రంగం లో సాంకేతిక పరిజ్ఞానాన్ని అభివృద్ధి పరచడం లో తోడ్పడుతుంది. దీని ద్వారా 2030వ సంవత్సరాని కల్లా 450 గీగావాట్  మేరకు స్థాపిత నవీకరణయోగ్య శక్తి సామర్ధ్యాన్ని సాధించుకోవాలన్న లక్ష్యాన్ని చేరుకొనే ప్రక్రియ కు ఊతం లభించనుంది.
ఆర్థిక మంత్రిత్వ శాఖ
బెంగళూరులో ఆదాయపన్ను విభాగం సోదాలు
ఈ నెల 8వ తేదీన, బెంగళూరులో, ఓ సంస్థకు చెందిన రెండు వ్యాపార ప్రాంగణాల్లో ఆదాయపు పన్ను అధికారులు సోదాలు చేపట్టారు. మానవ వనరులను అందించే ప్రముఖ సంస్థకు చెందిన వ్యాపార ప్రాంగణాల్లో ఈ తనిఖీలు జరిగాయి. ఆదాయపన్ను చట్టం-1961లోని 80జేజేఏఏ సెక్షన్ కింద, తన ఆదాయం నుంచి భారీ తగ్గింపును ఆ సంస్థ తన ఆదాయ చెల్లింపు పత్రాల్లో పేర్కొంది. ఉద్యోగికి చెల్లించే చెల్లింపులు , ఉద్యోగ కల్పన రోజుల మొత్తం వంటి కొన్ని షరతులకు లోబడి ఈ సెక్షన్ కొత్త ఉపాధి కల్పనను ప్రోత్సహిస్తుంది.
80జేజేఏఏ సెక్షన్ను మదింపుదారు సంస్థ దుర్వినియోగం చేసిందని అధికారుల పరిశోధనలో తేలింది. కొత్త ఉద్యోగులకు ఇచ్చే చెల్లింపులు నెలకు రూ.25 వేలు దాటినా, ఆ చెల్లింపుల నుంచి కొన్ని అంశాలను తీసివేసి, ఆ మొత్తాలను 80జేజేఏఏ సెక్షన్కు సరిపోయేలా తప్పుడు లెక్కలు సృష్టించినట్లు అధికారులకు ఆధారాలు లభించాయి. ఈ విధంగా ఆ సంస్థ తప్పుడు మార్గంలో తగ్గింపును పొందుతున్నట్లు తెలిసింది.
అంతేగాక, రూ.25 వేల లోపు చెల్లింపులు అందుకునే అర్హత గల ఉద్యోగులు కొందరు ఆ సంస్థలో లేకపోయినా, వారి పేరిట తర్వాతి సంవత్సరాల్లోనూ ఈ సెక్షన్ కింద తగ్గింపును సదరు సంస్థ పొందినట్లు సోదాల్లో అధికారులు తెలుసుకున్నారు.
ఈ విధంగా, వివిధ అసెస్మెంట్ సంవత్సరాల్లో 880 కోట్ల రూపాయల మేర ఈ సంస్థ మోసం చేసిందని అధికారులు గుర్తించారు. దర్యాప్తు ఇంకా కొనసాగుతోంది.
మహిళా, శిశు అభివృద్ధి మంత్రిత్వ శాఖ
"నారీశక్తి పురస్కారాలు-2020" కోసం నామినేషన్లు పంపడానికి ఈనెల 6 వరకు గడువు పెంపు
కేంద్ర మహిళ, శిశు అభివృద్ధి శాఖ, "నారీశక్తి పురస్కారాలు-2020" కోసం నామినేషన్లు పంపడానికి తుది గడువును ఈనెల 6వ తేదీ వరకు పెంచింది. మార్చి 8న అంతర్జాతీయ మహిళ దినోత్సవం సందర్భంగా, ఈ విశిష్ఠ అవార్డులను మంత్రిత్వ శాఖ ఏటా అందజేస్తోంది. మహిళా సాధికారత అంశంలో గొప్ప కృషి చేసినవారికి గుర్తింపుగా వీటిని అందజేస్తోంది.
నిర్ణయాధికారంలో పాల్గొనేలా మహిళలను ప్రోత్సహించినందుకు; సంప్రదాయ, సంప్రదాయేతర రంగాల్లో మహిళల నైపుణ్యాభివృద్ధికి కృషి చేసినందుకు; గ్రామీణ మహిళలకు ప్రాథమిక సౌకర్యాలు కల్పించినందుకు; శాస్త్ర, సాంకేతికతలు, క్రీడలు, కళలు, సంస్కృతి వంటి సాంప్రదాయేతర రంగాల్లో మహిళలను ప్రోత్సహించినందుకు; మహిళల భద్రత, ఆరోగ్యం, విద్య, జీవన నైపుణ్యాలు, గౌరవం వంటి అంశాల్లో కృషి చేసినందుకు వ్యక్తులు, బృందాలు, ఎన్జీవోలు, సంస్థలకు నారీశక్తి పురస్కారాలు అందజేస్తారు. ఈ అవార్డు కింద ప్రశంసాపత్రంతోపాటు రెండు లక్షల నగదును అందజేస్తారు.
25 ఏళ్లు నిండిన వ్యక్తులు, సంబంధిత రంగంలో కనీసం ఐదేళ్ల అనుభవం ఉన్న సంస్థలు నామినేషన్లకు అర్హులు.
కలలను సాకారం చేసుకోవడానికి వయస్సు, భౌగోళిక అడ్డంకులు, నిధుల సమస్యలను లెక్కచేయనివారు ఈ పురస్కారాల ద్వారా దేశవ్యాప్త గుర్తింపు పొందుతారు. వారి మొక్కవోని దీక్ష సమాజాన్ని, యువతరాన్ని భారీగా ప్రభావితం చేస్తుంది. లింగ వివక్షను బద్దలు కొట్టేలా ప్రోత్సహిస్తుంది. సమాజాభివృద్ధిలో మహిళలకు సమానభాగం ఉందని తెలియజెప్పే ప్రయత్నమే ఈ పురస్కారాల ప్రదానం.
మరిన్ని వివరాలకు http://narishaktipuraskar.wcd.gov.in/పై క్లిక్ చేయండి.